ສຳມະນາຫົວຂໍ້ “ ການສ້າງຄວາມອາດສາມາດໃຫ້ແກ່ໂທລະພາບອາຊຽນ ”
ໃນວັນທີ 11 ທັນວານີ້ ທີ່ນະຄອນຫລວງວຽງຈັນ, ສະຖານນີໂທລະພາບແຫ່ງຊາດລາວ ຮ່ວມກັບ ສະຖານນີໂທລະພາບ NHK ແຫ່ງປະເທດຢີ່ປຸ່ນ ໄດ້ຈັດສຳມະນາໃນຫົວຂໍ້ “ການສ້າງຄວາມ ອາດສາມາດໃຫ້ແກ່ໂທລະພາບອາຊຽນ, ໂດຍຜ່ານໂຄງການຜະລິດສາລະຄະດີ ການຮ່ວມມືອາຊຽນ ຢີ່ປຸ່ນ” ເພື່ອສະເຫລີມສະຫລອງອາຊຽນຄົບຮອບ 50 ປີ, ໂດຍມີທ່ານ ປິ່ນປາຖະໜາ ພັນທະມາລີ ຫົວໜ້າກົມສື່ມວນຊົນ ກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ, ທ່ານ ຣຽວ ໂຮຣິກາວະ (Ryo Horikawa) ເລຂາເອກປະຈຳສຳນັກງານຜູ້ຕາງໜ້າແຫ່ງຢີ່ປຸ່ນ ປະຈຳອາຊຽນ, ມີຫົວໜ້າອົງການສື່ມວນຊົນ ແລະ ສຳມະນາກອນ ຈາກ 10 ປະເທດອາຊຽນເຂົ້າຮ່ວມ ເພື່ອເປັນການແລກປ່ຽນ ບົດຮຽນ ແລະ ປະສົບການຜະລິດລາຍການໂທລະພາບ ຂອງບັນດາປະເທດອາຊຽນ ເຊິ່ງເປັນການເຊື່ອມໂຍງເສດຖະກິດອາຊຽນປັດຈຸບັນ ແລະ ອານາຄົດພາຍໃຕ້ການສະໜັບສະໜູນຂອງກອງທຶນເຊື່ອມໂຍງອາຊຽນ-ຢີ່ປຸ່ນ, ໂດຍມີ 4 ປະເທດອາຊຽນເຂົ້າຮ່ວມກັບໂທລະພາບ NHK ແຫ່ງປະເທດຢີ່ປຸ່ນ ຄືລາວ, ຫວຽດນາມ, ກໍາປູເຈຍ ແລະ ມຽນມາ, ໂດຍເນື້ອໃນສາລະຄະດີຈະເປັນການນຳສະເໜີ ການຮ່ວມມືເສດຖະກິດ, ວັດທະນະທຳ-ສັງຄົມຜ່ານແລວທາງເສດຖະກິດອາຊຽນ ລະຫວ່າງບັນດາປະເທດອາຊຽນ ແລະ ຢີ່ປຸ່ນ.
ທີ່ມາ: ນສພ ລາວພັດທະນາ